P6_TA(2006)0322
Somálsko
Uznesenie Európskeho parlamentu o sutiácii v Somálsku
Európsky parlament,
—so zreteľom na svoje predchádzajúce uznesenia o situácii v Somálsku,
—so zrete ľom na predchádzajúce vyhlásenia vysokého predstaviteľa Rady Európskej únie pre zahraničnú
a bezpečnostnú politiku, pána Solanu, a člena Komisie, pána Louisa Michela, o Somálsku,
—so zreteľom na Memorandum o porozumení, ktoré 28. marca 2006 podpísali v Bruseli prezident
Somálska, pán Abdullahi Yusuf Ahmed, predseda Komisie, pán Manuel Barroso, somálsky premiér, pánAli Mohamed Ghedi, a člen Komisie, pán Louis Michel,
—so zreteľom na článok 115 ods. 5 rokovacieho poriadku,
A. znepokojený predlžujúcim sa stavom občianskej vojny v Somálsku a jej dôsledkami na mier a zmierovací
proces v tejto krajine, ako i kvôli bezpečnosti a stabilite v celom regióne Afrického rohu,
B. keďže milícia Zväzu islamských súdov prevzala od 4. júna 2006 kontrolu nad veľkou časťou južného
Somálska –vrátane hlavného mesta Mogadiša, keď vyhnali vodcov frakcie, ktorí ovládali Mogadišo od
roku 1991, v ktorom bola zvrhnutá ústredná správa Muhammada Siyada Barreho,
C. keďže Somálsko už vyše 15 rokov nemá efektívnu ústrednú vládu a Zväz islamských súdov s cieľom
prevziať kontrolu začal vytvárať radikálne islamské súdy v oblastiach, ktoré má pod kontrolou, ale
napätie vďaka rodovej príslušnosti pretrváva,
D. keďže Bezpečnostná rada OSN požiadala o prijatie národného bezpečnostného plánu ako odpoveď na
žiadosť Africkej únie o čiastočné zrušenie zbrojného embarga s cieľom rozmiestnenia mierovej misie
pod mandátom OSN,
E. keďže existujú obavy, že do Zväzu islamských súdov patria skupiny obvinené z prepojenia na skupinu
al-Kájda a zapojené do medzinárodného terorizmu, čo môže ohroziť nielen bezpečnosť susedných krajín,
ale aj EÚ a zvyšok sveta,
F. keďže Arabská liga iniciovala 22. júna 2006 v Chartúme dialóg medzi dočasnými federálnymi orgánmi
a Zväzom islamských súdov, v ktorom dočasná federálna vláda uznala „realitu“ Zväzu islamských súdov,
ktorý zas uznal „legitímnosť“ vlády a keďže tieto dve strany sa dohodli, že nebudú medzi sebou bojovať,
ale budú pokračovať v dialógu za mier a zmierenie,
G. keďže nedávne stretnutie delegácie Zväzu islamských súdov s predstaviteľmi USA v Chartúme otvorilo
nové vyhliadky na prijatie opatrení na posilnenie dôvery medzi rôznymi stranami,13.12.2006 C 303 E/874 Úradný vestník Európskej únie
Voštvrtok 6. júla 2006SK
1. rozhodne odsudzuje nedávne boje v Mogadišu a jeho okolí, ako i udalosti v Jowhare a na iných
miestach krajiny, ktoré mali za následok stratu mnohých životov somálskych civilistov a vraždu švédskeho
nezávislého fotografa Martina Adlera na manifestácii v prospech Zväzu islamských súdov;
2. vyzýva všetky príslušné strany, aby sa zdržali všetkých krokov, ktoré by mohli vystupňovať súčasné
napätie, aby sa snažili hľadať cestu dialógu a dali základ potrebnej spolupráci pre dočasnú federálnu vládu
a parlament ako legitímne ústredné orgány Somálska, ktoré sa riadia dočasnou federálnou chartou;
3. trvá na tom, že ak medzinárodné spoločenstvo považuje dočasné orgány za jediné legitímne, tak až do
prejavu vôle somálskych občanov v slobodných vo ľbách musia dostať potrebné prostriedky na zriadenie
potrebných inštitúcií, ako je napríklad polícia;
4. podporuje iniciatívy, ktoré uskutočnila Africká únia, Arabská liga a Medzivládny úrad pre rozvoj (IGAD)
–vrátane komuniké, ktoré vydala Rada ministrov IGAD-u z mimoriadneho zasadnutia, konaného v Nairobi
13. júna 2006 –ako aj ich hlavnú úlohu v úsilí zameranom na podporu mierového procesu a zmierenia
v Somálsku;
5. vyzýva dočasné federálne orgány a Zväz islamských súdov, aby si plne uvedomili svoju zodpovednosť
za pokračovanie dialógu iniciovaného v Chartúme;
6. vyzýva novoutvorenú Medzinárodnú kontaktnú skupinu pre Somálsko, ktorú tvoria Africká únia, OSN,
EÚ, USA, Švédsko, Nórsko, Taliansko, Tanzánia a iní, aby sa sústredili na otázky riadenia a budovania inšti-
túcií, humanitárnej pomoci pre všetok somálsky ľud a na zlepšenie regionálnej stability a bezpečnosti ako
prostriedku lepšej koordinácie politík medzi členmi medzinárodného spoločenstva;
7. vyzýva EÚ, aby v súčinnosti s Africkou úniou a v úzkej spolupráci s organizáciou IGAD a Arabskou
ligou poskytli potrebnú politickú, finančnú a logistickú podporu na uľahčenie mierového procesu, najmärozmiestnením mierovej misie Africkej únie, ktorú potvrdil nedávny samit Africkej únie v júli 2006;
8. vyzýva medzinárodné spoločenstvo, a najmä EÚ, aby zvýšila finančné prostriedky určené na poskyt-
nutie humanitárnej pomoci vnútorne vysídleným osobám a obyvateľstvu v núdzi;
9. vyzýva všetky zúčastnené strany, aby rešpektovali medzinárodné humanitárne právo a umožnili huma-
nitárnym agentúram prístup k obyvateľstvu v núdzi a aby zabezpečili ochranu humanitárnych pracovníkov;
10. žiada prísne uplatňovanie a monitorovanie zbrojného embarga vo či Somálsku, ktoré uložila OSN
v roku 1992 a ktoré sa nerešpektuje dostatočne; zdôrazňuje, žečiastočné zrušenie embarga by sa v žiadnom
prípade nemalo spájať s prípadnou mierovou misiou pod mandátom OSN;
11. poveruje svojho predsedu, aby toto uznesenie postúpil Rade, Komisii, generálnym tajomníkom OSN,
Africkej únie a IGAD-u, prezidentovi dočasnej federálnej vlády Somálska, predsedovi Zväzu islamských
súdov a Panafrickému parlamentu.13.12.2006 C 303 E/875 Úradný vestník Európskej únie
Voštvrtok 6. júla 2006SK